तुलसी जी द्वारा स्तुति से प्रसन्न होकर गणेश जी बोले- ‘तुम पुष्पों की सारभूता होओगी और कलांश से (भगवान की 16 कलाओं में से) स्वयं नारायण की प्रिया बनोगी। यों तो सभी देवता तुमसे प्रेम करेंगे, परन्तु श्रीकृष्ण के लिए तुम विशेष प्रिय होओगी। तुम्हारे द्वारा की गई पूजा (तुलसी-दल द्वारा) मनुष्यों के लिए मुक्तिदायिनी होगी, परन्तु मेरे लिए तुम सर्वदा त्याज्य रहोगी। इसलिए आज भी गणेश जी की पूजा में तुलसी के पत्तों का प्रयोग नहीं होता।